cyanic-selkie/wikianc huggingface dataset:
সাইমন মাইলেঙ্কো
সাইমন মাইলেঙ্কো (জন্ম: ১৯৮৮ সালের ২৪ নভেম্বর ) হলেন একজন অস্ট্রেলিয়ান ক্রিকেটার। তিনি তাসমানিয়া এবং হোবার্ট হ্যারিকেনের হয়ে খেলেন। ২০১৪-১৫ সালে কুইন্সল্যান্ড দলে খেলার মাধ্যমে প্রথম শ্রেণীর ক্রিকেটে তার অভিষেক হয়। ২০১৫-১৬ মৌসুমে সাইমন কুইন্সল্যান্ডের হয়ে কোন শেফিল্ড শিল্ড গেম খেলেননি। একসময় আরো সুযোগের অনুসন্ধান করতে তিনি তাসমানিয়া চলে যান। ২০১৯ সালের ৭ ডিসেম্বর, ২০১৯-২০ শেফিল্ড শিল্ড মৌসুমে, মিলেঙ্কো প্রথম-শ্রেণীর ক্রিকেটে তার ক্যারিয়ারের প্রথম সেঞ্চুরি করেছিলেন।
প্রফুল্ল কুমার সিংহ
প্রফুল্ল কুমার সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে হিন্দুস্তানি আওম মোর্চার সদস্য হয়ে সিকান্দ্রা বিধানসভা কেন্দ্র থেকে জিতেছিলেন।
পিলিবঙ্গা
পিলিবঙ্গা (Pilibanga) ভারতের রাজস্থান রাজ্যের হনুমানগড় জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে পিলিবঙ্গা শহরের জনসংখ্যা হল ৩৩,৬০৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে পিলিবঙ্গা এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
কুর্দি জাতি
কুর্দি জাতি (কুর্দি ভাষাکورد Kurd) মধ্য প্রাচ্যের একটি নৃতাত্ত্বিক জনগোষ্ঠী। কুর্দিস্তান বলে পরিচিত অঞ্চলে এরা বসবাস করে। কুর্দিস্তান অঞ্চল ইরান, ইরাক, সিরিয়া ও তুরস্কজুড়ে বিস্তৃত। কুর্দিরা ইরানি জাতির অংশ।  তাদের ভাষা কুর্দি ভাষা। এটি ইরানি ভাষার শাখা উত্তর পশ্চিম ইরানি ভাষার অংশ।
শাবিব আল-খালিদি
শাবিব আল-খালিদি (জন্ম ১১ আগস্ট ১৯৯৮) হলেন একজন কুয়েতি পেশাদার ফুটবলার যিনি কাজমা ক্লাব এবং কুয়েত জাতীয় দলের হয়ে খেলেন।
আন্তর্জাতিক অগ্রগতি
২০১৯ সালের ১৪ নভেম্বর তারিখে, ফিফা বিশ্বকাপ বাছাইপর্বে আন্তর্জাতিকভাবে তার অভিষেক হয় এবং কুয়েতের হয়ে তিনি এই ম্যাচে একটি গোল করেন, চীনা তাইপেই-এর বিপক্ষে কুয়েত ঐ ম্যাচটিতে ৯-০ গোলের বড় একটা জয় পায়।
কুর্দি জাতি
কুর্দিদের সংখ্যা প্রায় ৩ কোটি। অধিকাংশ কুর্দিদের আবাস পশ্চিম এশিয়ায়। কুর্দিস্তানের বাইরে পশ্চিম তুরস্কে কুর্দিদের উল্লেখযোগ্য সংখ্যক উপস্থিতি রয়েছে। ইরাকের স্বায়ত্ত্বশাসিত কুর্দিস্তানে কুর্দিরা সংখ্যাগরিষ্ঠ জনগোষ্ঠী। প্রতিবেশী তুরস্ক, সিরিয়া ও ইরানে কুর্দিরা সংখ্যালঘু। এসব অঞ্চলে কুর্দি জাতীয়তাবাদীরা স্বায়ত্ত্বশাসনের জন্য আন্দোলন করছে।
শাবিব আল-খালিদি
পুরস্কার
কাজমা
স্বতন্ত্র
আবিদীন মসজিদ
আবিদীন মসজিদ (Masjid Abidin) হলো তেরেঙ্গানুর একটি পুরনো রাষ্ট্রীয় এবং রাজকীয় মসজিদ। এটি মালয়েশিয়ার দ্বিতীয় সুলতান জয়নাল আবিদীন ১৭৯৩ থেকে ১৮০৮ সালের মধ্যে নির্মাণ করেন। এটি মসজিদ বেসার (গ্র্যান্ড মসজিদ) এবং পুতিহ (সাদা মসজিদ) নামেও বহুল পরিচিত। এটি মালয়েশিয়ার তেরেঙ্গানুর কুয়ালা তেরেঙ্গানুর কেন্দ্রে অবস্থিত। তেরেঙ্গানু হলো ব্যবসা, বাণিজ্যিক এবং লেনদেন সত্তার জন্য উল্লেখযোগ্য জায়গা। পুরাতন রাজকীয় সমাধি মসজিদটির খুব নিকটে অবস্থিত।
ইতিহাস
এই মসজিদটি মালয়েশিয়ার সুলতান জয়নাল আবিদীন ইবনে আলমরহুম সুলতান মনসুর রিয়াত শাহ (সুলতান জয়নাল আবিদীন দ্বিতীয়) ১৭৯৩ থেকে ১৮০৮ সালের মধ্যে নির্মাণ করেন। যা "মরহুম মসজিদ" নামেও পরিচিত। মসজিদটি ২০০ বছরেরও বেশি পুরনো এবং একটি একক প্রার্থনা সেশনে একসাথে প্রায় ২,৫০০ জন লোকের উপসনার জন্য এটিকে সংস্কার করা হয়। ১৭৯৪ থেকে ১৮০৮ সাল পর্যন্ত সুলতান জয়নাল আবিদীন দ্বিতীয়ের শাসনামলে এটি মসজিদ কায়ু (কাঠের মসজিদ) নামে পরিচিত ছিল এবং তারপরে সুলতান জয়নাল আবিদীন তৃতীয়ের শাসনামলে এটি মসজিদ বেসার (বড় মসজিদ) নামে পরিচিত হয়। মসজিদটির মূল নির্মাণ সামগ্রী ছিল কাঠ। কিন্তু সুলতান উমরের শাসনামলে ১৮৫২ সালের দিকে মসজিদটি ইট দিয়ে প্রতিস্থাপিত করা হয়। "সুলতান ইবনে ইয়াং দিপারতুয়া মুদা তেংকু মাহমুদ" ১৮৮১ সালে দ্বিতীয় সুলতান জয়নাল আবিদীনের দ্বারা নির্মিত পুরানো গম্বুজটির পরিবর্তে একটি নতুন গম্বুজ নির্মাণ করেন। এই মসজিদে ১২৯৮ হিজরি (১৮৮১ খ্রিস্টাব্দ) এর ১ জামাদিউছ ছানি, শনিবার সকাল ৭টায় একটি অনুষ্ঠানের আয়োজন করা হয়। তৃতীয় সুলতান জয়নাল আবিদীনের শাসনামলে মসজিদটি পুনরায় সংস্কার করা হয়। এসময় প্রতিনিয়ত ক্রমবর্ধমান লোকদের স্থান সংকুলান হওয়ায় মসজিদটি আরো বড় করা হয়। এছাড়াও নতুন করে বৃত্তাকার পাথরের স্তম্ভ স্থাপন করা হয় এবং তিনটি মিনার নির্মাণ করা হয়।
আল-সুলতান ইসমাইল নাসিরুদ্দিন শাহ এর শাসনামলে ১৯৭২ সালে মসজিদটি আবার সংস্কার করা হয়। এসময় মসজিদটির আকার মূল ভবনের দ্বিগুণ করা হয়। একটি উঁচু মিনার ও নতুন গম্বুজ স্থাপন করা হয়। এছাড়াও মসজিদের প্রবেশদ্বারের দরজা এবং গ্রিলগুলোতে কুরআনের আয়াত, প্রার্থনা এবং আরবি শৈলীতে বেশ কয়েকটি ক্যালিগ্রাফি খোদাই করা হয়। অনন্যসুলভ খোদাই করা মিম্বারটি মিস্টার আব্দুল কাদির তৈরি করেন।
২০০৬ সালে, সুলতান মিজানের শাসনামলে পুনরায় আরেকটি সংস্কার করা হয়। যার মধ্যে গম্বুজ এবং মিনারের নকশা পরিবর্তন করা হয়। পাশাপাশি, মূল মসজিদের পূর্ব দিকে একটি নতুন ওযু এলাকা এবং একটি প্রশাসনিক কার্যালয় সংযোজন করা হয়।
তেরেঙ্গানুর রাজকীয় সমাধি
রাজপরিবারের সদস্যদের মধ্যে যাদেরকে এখানে সমাহিত করা হয়েছে তাদের তালিকা:
নরোডনা মিসাও
সংবাদপত্রের প্রকাশনা ৩ সেপ্টেম্বর ১৯০৬ সালে শুরু হয়েছিল। প্রতিষ্ঠাতার এবং মালিকদের মধ্যে ছিলেন রাজনীতিবিদ আন্দ্রিজা রাডোভিক এবং মার্কো রাদুলোভিক, উভয়েই পূর্বে মন্টিনিগ্রো প্রধানমন্ত্রী ছিলেন। নতুন ট্রু পিপলস পার্টির নেতৃত্বাধীন সরকারের হস্তক্ষেপে ১৯০৭ সালের নভেম্বরে পত্রিকাটি বন্ধ হয়ে গিয়েছিল।
অন্তর্জলীয় প্রত্নতত্ত্ব
থাম্ব|মাপানুসারে অঙ্কন, পানির নিচে থাম্ব|[[দক্ষিণ ক্যারোলিনার মারে হ্রদ ১৯২৭ সালে যখন নির্মাণাধীন ছিল তখনকার সময়ের শিলা-বাড়ি বসতি চিত্রের বামে প্রদর্শিত হয়েছে এবং মধ্য ও ডানের চিত্রে ২০০৫ সালে পানির ১০০ মিটার গভীরে পার্শ্ব-স্ক্যান সোনার দ্বারা গৃহীত দুই পাশের দর্শন কোন প্রদর্শিত হয়েছে]] থাম্ব|[[এস্তোনিয়ায় অবস্থিত পানির নিচে নিমজ্জিত ই. রুসের ধ্বংসাবশেষ দেশটির জাতীয় ঐতিহ্য স্মৃতিস্তম্ভ হিসেবে পরিগণিত হয়]] অন্তর্জলীয় প্রত্নতত্ত্ব বলতে পানির নিচে সম্পাদিত প্রত্নতত্ত্ব প্রাসঙ্গিক যেকোনো বিষয় বা কার্যক্রমকে বোঝায়। প্রত্নতত্ত্বের অন্যান্য শাখার মতোই এর উৎপত্তি হয়েছে সেই প্রাগৈতিহাসিক কালে ও ধ্রুপদী সভ্যতার স্বর্ণযুগে, যার অন্তর্ভুক্ত হয়েছে ঐতিহাসিক যুগ ও শিল্পযুগের বিভিন্ন প্রত্নতাত্ত্বিক স্থান। মানুষের জন্য পানির নিচে গমন ও মুক্তভাবে চলাচলে প্রতিকূলতা থাকার দরুন এবং জাহাজের ধ্বংসাবশেষ উদ্ধারকারীদের দ্বারা প্রাথমিকভাবে অন্তর্জলীয় প্রত্নতাত্ত্বিক স্থান সমূহে গমন ও ব্যবহৃত যন্ত্রপাতির উদ্ভব হওয়ার কারণে এর গ্রহণযোগ্যতা আপেক্ষিকভাবে বেশ দেরিতে উন্নতির মুখ দেখে। তার ফলস্বরূপ অন্তর্জলীয় প্রত্নতত্ত্ব প্রাথমিকভাবে প্রকৃত প্রত্নতাত্ত্বিক গবেষণা হিসেবে প্রতিষ্ঠিত হওয়ার জন্য বেশ চড়াই উৎরাই পেরিয়ে এসেছে। এই অবস্থার পরিবর্তন ঘটে যখন বিশ্ববিদ্যালয়গুলো এই বিষয়ের উপর পড়াতে শুরু করে এবং তাত্ত্বিক এবং ব্যাবহারিক উভয় দিক দিয়েই উপ-বিষয় হিসেবে এটি দৃঢ়রূপে প্রতিষ্ঠা লাভ করে। আর গত শতাব্দীর আশির দশকে ব্যাপক আকারে গ্রহণযোগ্যতা পাওয়ার পর থেকে বর্তমানে অন্তর্জলীয় প্রত্নতাত্ত্বিক বিষয়েই বেশ কয়েকটি শাখা অন্তর্ভুক্ত রয়েছে। যেমন, সামুদ্রিক প্রত্নতত্ত্ব: সমুদ্র, নদী ও নদীর মোহনার পানির মধ্যে, উপরে অথবা এর আশেপাশে অতীতে মানুষের পরিচালিত কর্মকাণ্ড, জীবন, আচরণ, সংস্কৃতি ইত্যাদির বিষয়ের উপর বিজ্ঞান নির্ভর গবেষণা। সাম্প্রতিক বছরগুলিতে, দ্বিতীয় বিশ্বযুদ্ধের অন্তর্জলীয় প্রত্নতাত্ত্বিক ক্ষেত্রগুলি এবং পানির নিচে নিমজ্জিত ধ্বংসপ্রাপ্ত বিমানের গবেষণা অন্তর্জলীয় বিমান প্রত্নতত্ত্ব রূপে মূল ধারার প্রত্নতাত্ত্বিক কর্মকাণ্ড হিসাবে আবির্ভূত হয়েছে।
অন্তর্জলীয় প্রত্নতত্ত্ব প্রায়শই স্থলজগতের প্রত্নতাত্ত্বিক গবেষণার পরিপূরক হয় কারণ প্রত্নতত্ত্বের এই দু'টি শাখা প্রায়শই বিভিন্ন উপাদান দ্বারা সংযুক্ত থাকে; যেমন, ভৌগোলিক, সামাজিক, রাজনৈতিক, অর্থনৈতিক এবং অন্যান্য আরো অনেক উপাদান। ফলস্বরূপ, একটি অন্তর্জলীয় প্রত্নতাত্ত্বিক স্থান সংক্রান্ত অধ্যায়নে বিভিন্ন বিষয়াদি অন্তর্ভুক্ত করতে হয় যেখানে বিভিন্ন বিষয়ে দক্ষ বিশেষজ্ঞদের প্রয়োজন হয়; যেমন, প্রাগৈতিহাসিক বিষয়াদি, ঐতিহাসিক প্রত্নতত্ত্ব, সামুদ্রিক প্রত্নতত্ত্ব এবং নৃবিজ্ঞান সহ বিভিন্ন শাখা থেকে অনেক বিশেষজ্ঞের অন্তর্ভুক্ত প্রয়োজন হয় একটি বহুপক্ষীয় পদ্ধতির অধ্যয়ন চলমান থাকতে পারে। এর অনেক উদাহরণ রয়েছে। এর মধ্যে অন্যতম হ'ল ভি.ও.সি. জাহাজ জুয়েডর্প্প ১৭১১ সালে পশ্চিম অস্ট্রেলিয়া উপকূলে হারিয়ে গিয়েছিল, যেখানে বেশ কিছু নাবিক বেঁচে গিয়েছিলেন এবং নিজেদেরকে উপকূলে প্রতিষ্ঠিত করার পরে ওই অঞ্চলের আদিবাসী উপজাতির সাথে পারস্পরিকভাবে বসবাস করে মিলিত হয়েছিল বলে যথেষ্ট জল্পনা-কল্পনা চলছে। এই সাইটের প্রত্নতাত্ত্বিক স্বাক্ষরটি এখন আঞ্চলিক মানুষ এবং ইউরোপীয় যাজকবাদীদের মধ্যে যারা ঊনবিংশ শতকের মধ্যভাগে এই অঞ্চলে প্রবেশ করেছিল তাদের মধ্যে মিথস্ক্রিয়ায় প্রসারিত হয়েছে।
গবেষণার সম্ভাব্য বিষয়সমূহ
আমাদের অতীত সংক্রান্ত জ্ঞান ভাণ্ডারে গুরুত্বপূর্ণ অবদান রাখতে পারার পেছনে অন্তর্জলীয় প্রত্নতত্ত্বের যুক্তিসংগত অনেকগুলি কারণ রয়েছে। কেবলমাত্র জাহাজ ধ্বংসের প্রসঙ্গ, জীবনের যাবতীয় ক্ষয়ক্ষতির মাত্রা (যেমনটা টাইটানিকে র ক্ষেত্রে হয়েছিল) বা ক্ষতির পরিস্থিতির (যেমন, হাউসাটোনিক জাহাজ, যা ছিল শত্রু সাবমেরিনের দ্বারা ডুবে যাওয়া ইতিহাসে প্রথম কোনো জলযান) কারণ বিবেচনায় একেকটি জাহাজ ডুবি গুরুত্বপূর্ণ ঐতিহাসিক বিষয় হতে পারে। প্রত্নতত্ত্বের জন্য মেরি রোজের মতো জাহাজগুলিও গুরুত্বপূর্ণ হতে পারে কারণ জাহাজটি হারিয়ে যাওয়ার মুহুর্তে তারা মানবিক নিদর্শনগুলির এক সম্মিলিত সংরক্ষণ করে দুর্ঘটনাক্রমে এক ধরনের সময় খোলক তৈরি করতে পারে।
কখনও কখনও জাহাজটির ধ্বংসটা গুরুত্বপূর্ণ নয়, তবে সত্য যে আমাদের এর ধ্বংসাবশেষে গমনের সুযোগ রয়েছে আমাদের, বিশেষত যেখানে জাহাজটি তার স্বতন্ত্র ধারার জাহাজের সর্ববপ্রথম নমুনা হওয়ার দরুন বিজ্ঞান ও প্রকৌশল (বা যুদ্ধ) ইতিহাসে জাহাজটির গুরুত্ব ও তাত্পর্য ছিল। ডুবোজাহাজের বিকাশসাধন, উদাহরণস্বরূপ, অন্তর্জলীয় প্রত্নতাত্ত্বিক গবেষণার দ্বারা অনুসন্ধান ও শনাক্ত করা যায়, হানলি, যা শত্রু জাহাজ ডুবানোর জন্য প্রথম সাবমেরিন ছিল (হানলির একটি অনন্য গঠন বিবরণ ছিল যা এর পূর্ববর্তী জলযান সমূহে দেখতে পাওয়া যায় নি এবং কয়েকটি অবিচ্ছিন্নভাবে উত্থাপিত গুটিকয়েক ঐতিহাসিক যুদ্ধজাহাজের মধ্যে এটি ছিল  অন্যতম); রিসারগাম দ্বিতীয়, প্রথম ইঞ্জিন-চালিত সাবমেরিন; এবং হল্যান্ড-৫, যা ব্রিটিশ নৌবাহিনী তে সাবমেরিনগুলির বিকাশের অন্তর্দৃষ্টি প্রদান করে।
ইউনেস্কো সম্মেলন
পানিতে নিমজ্জিত একশো বছরের পুরানো বা তারও অধিক পুরানো মানবতার অস্তিত্বের সমস্ত চিহ্নগুলি অন্তর্জলীয় সাংস্কৃতিক ঐতিহ্য সংরক্ষণ সম্পর্কিত ইউনেস্কো সম্মেলন দ্বারা সুরক্ষিত। এই সম্মেলনের লক্ষ্য হলো ঐতিহাসিক ও সাংস্কৃতিকর  তথ্য ধ্বংস বা ক্ষতি রোধ করা ও লুটপাট বন্ধ করা। এটি রাষ্ট্রীয় দলগুলিকে আন্তর্জাতিক আইনি কাঠামোর সাহায্যে তাদের অন্তর্জলীয় সাংস্কৃতিক ঐতিহ্য রক্ষা করতে সহায়তা করে। উপরে বর্ণিত ইউনেস্কো কনভেনশনে সংজ্ঞায়িত সুপারিশের ভিত্তিতে পানির নিচে প্রত্নতাত্ত্বিক নিদর্শনগুলি যে পরিস্থিতিতে আছে সেই পরিস্থিতিতে সংরক্ষণের পরিকল্পনার জন্য ইউরোপীয় বিভিন্ন প্রকল্পকে কো.এম.এ.এস. প্রকল্পের মতো অর্থানুদান দেয়া হয়েছে।
বাধা সমূহ
শুকনো জমিতে কাজ করার তুলনায় অন্তর্জলীয় স্থানগুলোতে গমন করা অনিবার্যভাবে আরো কঠিন এবং আরও ঝুঁকিপূর্ণ। অন্তর্জলীয় স্থানগুলোতে সরাসরি গমনের জন্য, ডাইভিংয়ের সরঞ্জাম এবং ডাইভিংয়ের দক্ষতা বিশেষভাবে প্রয়োজন। ডাইভার অতিক্রম করতে পারে এমন গভীরতা এবং গভীরতায় প্রয়োজনীয় পর্যাপ্ত সময়ের দৈর্ঘ্য সীমাবদ্ধ। আর, ডাইভারের নাগালের বাইরের গভীর স্থানগুলির জন্য ডুবোজাহাজ বা দূরবর্তী সংবেদন সরঞ্জামাদি প্রয়োজন।
একটি সামুদ্রিক প্রত্নতাত্ত্বিক এলাকার ক্ষেত্রে, যদিও যদিও কাজ করার জন্য বিশেষ কিছু কাঠামো(সাধারণত একটি নৌকা বা জাহাজ) প্রায়শই প্রয়োজন হয়, উপকূল ভিত্তিক কর্মকাণ্ড সাধারণ বিষয়। তা সত্ত্বেও অন্তর্জলীয় প্রত্নতত্ত্ব এমন একটি ক্ষেত্র যা রসদ সরবরাহ সংক্রান্ত সমস্যায় জর্জরিত। অন্তর্জলীয় প্রত্নতত্ত্বের নির্দিষ্ট কর্মকাণ্ড পরিচালনার জন্য একটি কার্যক্ষম কাঠামো গঠন করা প্রয়োজন; উদাহরণস্বরূপ, বায়ু সরবরাহের জন্য, রিকম্প্রেশন এবং চিকিৎসা সুবিধা, বা দূরবর্তী সংবেদনের বিশেষ সরঞ্জাম, প্রত্নতাত্ত্বিক ফলাফলগুলির বিশ্লেষণ, জলে তলায় পরিচালিত ক্রিয়াকলাপের জন্য সমর্থন ও সহায়তা অর্জন, সরবরাহের সঞ্চয়, জল থেকে পুনরুদ্ধার করা যে কোনও নিদর্শনের সংরক্ষণের জন্য বিশেষ সুবিধা এর পাশাপাশি শ্রমিকদের থাকার জন্য উপযুক্ত ব্যবস্থা করা। জলের তলায় খনন কাজ এবং আকাশপথে পরিবহন সহ প্রত্নতাত্ত্বিক তদন্তের জন্য ব্যবহৃত সরঞ্জামগুলি অধিক বিপত্তি এবং রসদ সংক্রান্ত সমস্যা তৈরি করে। অধিকন্তু, নির্দিষ্ট সামুদ্রিক প্রত্নতাত্ত্বিক এলাকাগুলি তীব্র স্রোত বা খারাপ আবহাওয়ার সাথে সম্পর্কিত হতে পারে যার অর্থ দাঁড়ায় ওই এলাকাটিতে কেবলমাত্র সীমিত সময়ের জন্য অভিগমন করা সম্ভব। কিছু সামুদ্রিক প্রাণী জলের তলায় ডুবুরির ব্যক্তিগত সুরক্ষার জন্যও হুমকিস্বরূপ রয়েছে।
পানির নিচে থাকা প্রত্নতাত্ত্বিক নিদর্শন গুলো প্রায়শই গতিশীল থাকে, কারণ এগুলি সামুদ্রিক স্রোত, ঢেউ, জল-প্রবাহ এবং ঝড়ের শিকার হয়। প্রত্নতাত্ত্বিক কাঠামোটি অপ্রত্যাশিতভাবে অনাবৃত হতে পারে, বা পললের নিচে চাপা পরে যেতে পারে। সময়ের সাথে সাথে, উন্মুক্ত কাঠামোগুলি ক্ষয়ে যাবে, ভেঙে যাবে এবং ছড়িয়ে যাবে। পরিবেশের গতিশীল প্রকৃতি নির্দিষ্ট নিদর্শনের স্বঅবস্থানে-সংরক্ষণ অকার্যকর করে তুলতে পারে; বিশেষত জাহাজের কাঠের মতো উন্মুক্ত জৈবপদ পিডকসের মতো সামুদ্রিক জীবের গ্রাস করে ফেলতে পারে। তদ্ব্যতীত, অন্তর্জলীয় প্রত্নতাত্ত্বিক ক্ষেত্রগুলো রাসায়নিকভাবে সক্রিয় হতে পারে, ফলস্বরূপ ধাতু কাঠামো থেকে লোহা ক্ষয়সাধিত হয়ে জমাটাকার ধারণ করতে পারে। আসল ধাতুটি তখন ভঙ্গুর অবস্থায় অবশিষ্ট থাকবে। অন্তর্জলীয় প্রত্নতাত্ত্বিক এলাকাগুলি থেকে উদ্ধারকৃত নিদর্শনগুলির বিশেষ যত্ন প্রয়োজন।
পানিতে পলি বা শেত্তলা এবং আলোক অনুপ্রবেশের প্রতিকূল পরিবেশের দরুন দৃশ্যমানতা খুব কম হতে পারে। এর অর্থ হল জরিপের বিভিন্ন কৌশল যা স্থলে ভাল কাজ করে (যেমন ত্রিভঙ্গীকরণ), সাধারণত জলের নিচে তার সাহায্যে কার্যকরভাবে ব্যবহার করা যায় না।
তদ্ব্যতীত, প্রত্নতাত্ত্বিক গবেষণার ফলাফলগুলি সাধারণ মানুষের জানা ও ব্যবহারে অনুমতি দেওয়াও কঠিন হতে পারে কারণ পানির নিচে থাকা ক্ষেত্রগুলি সাধারণ মানুষের ক্ষেত্রে ভাল প্রচারের সুযোগ বা অভিগমনের সুযোগ প্রদান করে না। এই অসুবিধা দূর করার জন্য বিভিন্ন কর্মকাণ্ড চলমান রয়েছে; যেমন, ওয়েবকাস্টিং প্রকল্পগুলির জন্য ওয়ার্ল্ড ওয়াইড ওয়েব ব্যবহার করার মাধ্যমে বা সুনিবেদিত কাল্পনিক বাস্তবতা ব্যবস্থাগুলি প্রয়োগ করার মাধ্যমে ব্যবহারকারীদেরকে কৃত্রিমভাবে পুনঃনির্মিত থ্রি-ডি অন্তর্জলীয় প্রত্নতাত্ত্বিক এলাকাগুলিতে একটি সরাসরি কাল্পনিক ডাইভিং সম্পাদন করতে সক্ষম ব্যবস্থা ও পরিবেশ তৈরী করে দেয়া হয়েছে । উদাহরণস্বরূপ "কুইন অ্যানের প্রতিশোধ" নামক জাহাজটির খননক্ষেত্রে এবং কিউ.এ.আর. ডাইভ-লাইভ প্রোগ্রামের রেকর্ডটিতে সরাসরি মাঠপর্যায়ের পরিদর্শনের কাল্পনিক ব্যবস্থা করা হয়েছে।
ব্যবহৃত কৌশল ও প্রযুক্তি
যদিও পানির নিচে কাজ করার বাধাগুলি মোকাবিলার জন্য বিশেষ কৌশল এবং সরঞ্জামাদির বিকাশ সাধন করা হয়েছে, তবে প্রত্নতাত্ত্বিক লক্ষ্য এবং প্রক্রিয়াটি মূলত অন্য যে কোনও প্রসঙ্গেই সমান ভূমিকা পালন করে চলেছে। অন্তর্জলীয় প্রত্নতাত্ত্বিক ক্ষেত্রগুলি তদন্ত করতে গেলে, সমতুল্য স্থলজ প্রত্নতাত্ত্বিক ক্ষেত্রের চেয়ে বেশি সময় লাগে এবং বেশি ব্যয়বহুল হতে পারে।
সুরেশ পাসওয়ান
সুরেশ পাসওয়ান (সতীশ পাসওয়ান) (জন্ম: আনু. ১৯৬৫) হলেন ঝাড়খণ্ডের একজন ভারতীয় রাজনীতিবিদ যিনি হেমন্ত সোরেনের নেতৃত্বাধীন ঝাড়খণ্ড সরকারের মন্ত্রী ছিলেন। পাসওয়ান আরজেডি নেতা।
অন্তর্জলীয় প্রত্নতত্ত্ব
ব্যবহৃত কৌশল ও প্রযুক্তি
প্রকল্পের নকশার একটি গুরুত্বপূর্ণ দিক সম্ভবত জলযান থেকে রসদ ব্যবস্থাপনা এবং ডাইভিং প্রক্রিয়া পরিচালনা করতে পারে। অন্তর্জলীয় প্রত্নতাত্ত্বিক ক্ষেত্রের উপর পানির গভীরতা এবং জোয়ার, স্রোত ও প্রতিকূল আবহাওয়ার কারণে প্রত্নতাত্ত্বিক ক্ষেত্রে অভিগমন সীমাবদ্ধ কিনা তা বিভিন্ন কার্য-পদ্ধতিতে যা সাধ্যের মধ্যে পরিচালনা সম্ভব এবং নির্দিষ্ট পরিমাণ ব্যয় ও সময়সীমার মধ্যে সম্পন্ন করতে হবে এমন একাধিক তদন্তে সম্ভাব্য বাধা সৃষ্টি করবে। মেরি রোজের প্রত্নতাত্ত্বিক ক্ষেত্র সহ সর্বাধিক সাবধানতার সাথে অনুসন্ধান করা ক্ষেত্রগুলির উপর সংগঠিত কর্মকাণ্ড বেশ দীর্ঘ দিন ধরে শখের বসে এই বিষয়ে কাজ করে এমন প্রত্নতাত্ত্বিকদের উপর যথেষ্ট নির্ভর করে সম্পন্ন হয়েছে।
সুরেশ পাসওয়ান
তিনি ২০০৪, ২০০৯ এবং ২০১৪ সালে ঝাড়খণ্ড নির্বাচনে আরজেডির পক্ষে ছিলেন।
অন্তর্জলীয় প্রত্নতত্ত্ব
ব্যবহৃত কৌশল ও প্রযুক্তি
স্থলে সংগঠিত প্রত্নতত্ত্বের মতো, কিছু কিছু কৌশল প্রয়োজনীয়ভাবে হস্তসাধিত, যেখানে সাধারণ সরঞ্জামগুলি ব্যবহার করা হয় (যা সাধারণত এক বা একাধিক স্কুবা ডাইভারের প্রচেষ্টার উপর নির্ভর করে), অন্যরা উন্নত প্রযুক্তি এবং আরও জটিল রসদ ব্যবহার করে (উদাহরণস্বরূপ সরঞ্জাম পরিচালনার সাথে একটি বৃহত সহায়তা জলযানের প্রয়োজন হয়, সরঞ্জামাদি পরিচালনার জন্য ক্রেন, অন্তর্জলীয় যোগাযোগের প্রযুক্তি এবং কম্পিউটার ভিজুয়ালাইজেশন)।
অবস্থান নির্ধারণ
অন্তর্জলীয় প্রত্নতত্ত্ব অধ্যয়ন করার সক্ষমতা অর্জনের ভিত্তি হলো প্রত্নতাত্ত্বিক এলাকাগুলোর অবস্থান জানা। খোলা সমুদ্রে অবস্থান নির্ণয়ের কোনও বিশেষ চিহ্ন নেই, তাই সাধারণত জিপিএস ব্যবহার করে অবস্থান নির্ণয় করা হয়। অতীতে, দর্শন সীমার মধ্যে উপকূলের সন্নিকটে অবস্থিত জায়গাগুলির অবস্থান ট্র্যানস্যাক্ট ব্যবহার করে নির্ণয় করা হতো। জমির উপর দুটি নির্দিষ্ট (মানচিত্র যুক্ত) স্থান থেকে চিহ্নিত কোনো কাঠামো(যেমন একটি বয়া) এর সাথে চোখের দেখায় জরিপ করে কোনও প্রত্নতাত্ত্বিক এলাকার অবস্থান নির্ণয় করা যেতে পারে। কোনও স্থানে পানির গভীরতা পূর্ববর্তী রেকর্ড বা সোনার  সরঞ্জামগুলোর দ্বারা নির্ধারণ করার যেতে পারে যা বিশেষত জাহাজে ব্যবহারের উপযুক্ত সরঞ্জাম হিসেবে পরিচিত। গবেষণা কার্যে নিয়োজিত জাহাজটিতে জি.পি.এস. একবার প্রায় সঠিক জায়গায় স্থাপন করা গেলে এই জাতীয় সোনার প্রায়শই একটি জাহাজের ধ্বংসাবশেষের মতো একটি উঁচু কাঠামো শনাক্ত করতে ব্যবহার করা যেতে পারে।
ক্ষেত্র জরিপ
থাম্ব|[[পার্শ্ব-স্ক্যান সোনার দ্বারা গৃহীত এইড জাহাজের ধ্বংসাবশেষের চিত্র, এস্তোনিয়া]] প্রত্নতাত্ত্বিক বিষয় সংক্রান্ত প্রশ্নগুলি সমাধান করার জন্য প্রয়োজনীয় তথ্যের উপর  জরিপের প্রকারভেদ নির্ভর করে, তবে বেশিরভাগ অন্তর্জলীয় প্রত্নতাত্ত্বিক ক্ষেত্রের কমপক্ষে কিছু না কিছু ভূ-সংস্থান-সংক্রান্ত জরিপ প্রয়োজন হবে এবং নিদর্শনগুলি এবং অন্যান্য প্রত্নতাত্ত্বিক উপাদানের অবস্থান সুনির্দিষ্ট করার জন্য একটি ক্ষেত্র-পরিকল্পনা প্রয়োজন হবে যে ক্ষেত্র থেকে নমুনা নেওয়া হয়েছিল এবং বিভিন্ন প্রত্নতাত্ত্বিক তদন্ত সম্পন্ন হয়েছিল। প্রত্নতাত্ত্বিক ক্ষেত্রগুলির পরিবেশগত মূল্যায়নের জন্য পরিবেশ পরিস্থিতি (জল রসায়ন, গতিশীল বৈশিষ্ট্য) পাশাপাশি ক্ষেত্রে উপস্থিত প্রাকৃতিক জীবগুলি রেকর্ড করা দরকার। জাহাজের ধ্বংসাবশেষের জন্য, বিশেষত শিল্প-পরবর্তী যুগের ধ্বংসাবশেষের জন্য, বিধ্বস্ত উপাদান থেকে দূষণের হুমকি তদন্ত ও রেকর্ড করা দরকার।
গভীরতা পরিমাপক গেজ এবং ফিতা মাপন ব্যবহার করে ডাইভারদের দ্বারা ত্রিমাত্রিক জরিপ পরিচালনা জরিপের সবচেয়ে সহজ দিক। গবেষণা দেখায় যে এই জাতীয় পরিমাপগুলি সাধারণত জমিতে পরিচালিত সমতুল্য সমীক্ষার চেয়ে কম নির্ভুল। যেখানে ডাইভারদের জন্য শারীরিকভাবে কোন ক্ষেত্র পরিদর্শন করা যথার্থ  বা নিরাপদ নয়, সেখানে দূরবর্তীভাবে চালিত যানগুলি (আর.ও.ভি.) পর্যবেক্ষণ ও কর্মকাণ্ড পরিচালনার সক্ষমতা তৈরী করে যা জলপৃষ্ঠে অবস্থান করা কর্মীদের দ্বারা নিয়ন্ত্রিত হয়। ফিতা এবং গভীরতা পরিমাপক গেজের মাধ্যমে পরিমাপের স্বল্প-মাত্রার প্রযুক্তি ধ্বনিতাত্ত্বিক অবস্থান নির্ণয় পদ্ধতির মতো আরও নির্ভুল উচ্চ-মাত্রার দ্রুত পদ্ধতি দ্বারা প্রতিস্থাপিত করা যেতে পারে। মার্ডি গ্রাস জাহাজের ধ্বংসাবশেষ প্রকল্পের সময় আর.ও.ভি. প্রযুক্তি ব্যবহার করা হয়েছিল। "মার্ডি গ্রাস জাহাজের ধ্বংসাবশেষ" প্রায় ২০০ বছর আগে মেক্সিকো উপসাগরে র লুইসিয়ানা উপকূলের ৩৫ কিলোমিটার দূরে প্রায় ৪০০০ ফুট (১২২০ মিটার) গভীর পানিতে ডুবে গেছে।
দূরবর্তী সংবেদন বা সামুদ্রিক ভূপ্রকৃতিবিদ্যা সংক্রান্ত অনুসন্ধান সাধারণত পৃষ্ঠে অবস্থিত কোনো জলযানের সাথে সংযুক্ত সরঞ্জাম ব্যবহার করে পরিচালিত হয় এবং তাই সাইটের পুরো গভীরতায় প্রবেশের জন্য কোনও এক বা একাধিক সরঞ্জামের প্রয়োজন হয় না। সংবেদনশীল সোনার, বিশেষত পার্শ্ব-স্ক্যান সোনার বা মাল্টি-বিম সোনার কোনও ডুবো সাইটের চিত্র ধারণ করতে ব্যবহার করা যেতে পারে। ধাতব অবশেষ যেমন ধাতব ধ্বংসাবশেষ, নোঙ্গর এবং কামান শনাক্ত করতে চৌম্বকীয় পরিমাপক পদ্ধতি ব্যবহার করা যেতে পারে। উপ-তলদেশীয় প্রোফাইলিং পলির নিচে সমাহিত কাঠামো শনাক্ত করতে সোনারকে বিশেষভাবে সহায়তা ব্যবহার করে।
লিপিবদ্ধকরণ
ফটোগ্রাফি এবং ভিডিওগ্রাফি রেকর্ডিংয়ের মূল ভিত্তি, যা যুক্তিসঙ্গত দামের ডিজিটাল স্টিল এবং এইচ.ডি. ভিডিও ক্যামেরার আবির্ভাবের সাথে অনেক বেশি সুবিধাজনক হয়ে উঠেছে। ভিডিও ক্যামেরা সহ অন্যান্য ক্যামেরাগুলিকে অন্তর্জলীয় বিশেষ ব্যবস্থার আওতায় আনা যেতে পারে যা পানির নিচে চিত্রধারণের জন্য তাদের ব্যবহার করার বিশেষ সক্ষমতা তৈরী করে। প্রতিসরণের কারণে পানির নিচে স্বল্প দৃশ্যমানতা এবং চিত্রের বিকৃতির অর্থ হলো ধারণ করা চিত্র শনাক্ত ও উপলব্ধি করা কঠিন হতে পারে। তবে, সংলগ্ন স্থানগুলিতে কয়েকটি ধারাবাহিক ছবি তোলা এবং তারপরে চিত্র-সংযুক্তকরণ পদ্ধতি ব্যবহার করে পুরো ক্ষেত্রের সংযুক্ত একক চিত্রে একত্রিত করা সম্ভব। অন্তর্জলীয় সাংস্কৃতিক নিদর্শন এবং জাহাজ ধ্বংসাবশেষের ক্ষেত্রগুলোর চিত্র ধরনের জন্য ত্রি-মাত্রিক ফটোগ্রামেট্রিও একটি খুব জনপ্রিয় উপায়ে পরিণত হয়েছে।
খনন
যেখানে অনধিকারপ্রবেশ মূলক খনন যথার্থ, পলি এবং তলানিগুলি অন্তর্জলীয় খনন বা উড়োযান ব্যবহার করে তদন্তের অঞ্চল থেকে উদ্ধার করে যেতে পারে। সঠিকভাবে ব্যবহৃত হলে, তদন্তের সংলগ্ন আশেপাশে দৃশ্যমানতা উন্নত করার জন্য এই যন্ত্রগুলির একটি অতিরিক্ত সুবিধা রয়েছে। এটি উল্লেখ করা গুরুত্বপূর্ণ যে খুব গভীর সমুদ্র খননের জন্য সাবমেরিন গুলি কখনও কখনও প্রত্নতাত্ত্বিক এলাকাগুলি দেখার জন্য ব্যবহৃত হয়। এই সাবমেরিনগুলি থেকেও অন্তর্জলীয় চিত্রগ্রহণ নেওয়া যেতে পারে যা রেকর্ডিং প্রক্রিয়াটিতে সহায়তা করে।
অন্তর্জলীয় প্রত্নতত্ত্বের ব্যাখ্যা ও উপস্থাপন
ডাইভার ট্রেইলকে (রেক ট্রেইল নামেও ডাকা হয়) স্কুবা-ডুবুরিদের স্কুবা ডাইভিংয়ের জন্য উপযুক্ত প্রত্নতাত্ত্বিক সাইটগুলি দেখা এবং বোঝার জন্য ব্যবহার করা যেতে পারে। এর একটি চমৎকার উদাহরণ হলো ফ্লোরিডা পাবলিক প্রত্নতত্ত্ব নেটওয়ার্কে র (এফ.পি.এ.এন.) "ফ্লোরিডা প্যানহ্যান্ডেল শিপরেক ট্রেইল"। ফ্লোরিডা প্যানহ্যান্ডেল শিপরেক ট্রেলটিতে পেনসাকোলা, ডেসটিন, পানামা সিটি এবং ফ্লোরিডা র পোর্ট সেন্ট জো উপকূলবর্তী অঞ্চলে ১২টি জাহাজের ধ্বংসাবশেষ রয়েছে যেখানে ডাইভিং, স্নোর্কলিং এবং ফিশিংয়ের জন্য কৃত্রিম রিফ সহ সমুদ্র সংক্রান্ত বিভিন্ন কর্মকাণ্ডের ব্যবস্থা রয়েছে। অন্যথায় এর উপস্থাপনা সাধারণত প্রকাশনার উপর নির্ভর করে (যেমন, বই বা সাময়িক পত্রিকার নিবন্ধ, ওয়েব সাইট এবং ইলেকট্রনিক মিডিয়া যেমন সিডি-রম)। টেলিভিশনের অনুষ্ঠান, ওয়েব ভিডিও এবং সামাজিক যোগাযোগ মাধ্যমও বিস্তৃত পরিসরে দর্শকদের কাছে অন্তর্জলীয় প্রত্নতত্ত্বের ধারণা বয়ে নিয়ে আসতে পারে। মার্ডি গ্রাস শিপ ওয়ার্ক প্রকল্প শিক্ষার প্রচারের অংশ হিসাবে এই অভিযানের সময় ধারণ করা মুহূর্তগুলোর এক ঘণ্টার একটি প্রামাণ্যচিত্র জনসাধারণকে দেখানোর জন্য প্রদর্শন করেছে। ওয়েবকাস্টিংও শিক্ষাগত প্রসারের জন্য অন্য একটি সরঞ্জাম। ২০০০ এবং ২০০১ সালে এক সপ্তাহের জন্য, কিউ.এ.আর. ডাইভলাইভ শিক্ষাগত প্রোগ্রামের অংশ হিসাবে কুইন অ্যানের রিভেঞ্জ শিপ রেক প্রকল্পের সরাসরি অন্তর্জলীয় ভিডিও ইন্টারনেটে সম্প্রচার করা হয়েছিল যা বিশ্বজুড়ে হাজার হাজার বাচ্চার কাছে পৌঁছেছিল। নটিলাস প্রযোজনা এবং মেরিন গ্রাফিক্স দ্বারা নির্মিত এবং সহ-প্রযোজিত, এই প্রকল্পটি শিক্ষার্থীদেরকে বিজ্ঞানীদের সাথে কথা বলার এবং অন্তর্জলীয় প্রত্নতত্ত্ব দল দ্বারা ব্যবহৃত পদ্ধতি এবং প্রযুক্তি সম্পর্কে শেখার সুযোগ করে দিয়েছে। বিগত বছরগুলিতে অন্তর্জলীয় সাংস্কৃতিক ঐতিহ্য অভিযানের স্বাদ লাভের জন্য বেশ কয়েকটি গবেষণা প্রকল্প  ভার্চুয়াল এবং অগমেন্টেড রিয়েলিটি প্রযুক্তির বিকাশ সাধন করে চলেছে।
প্রকাশনা
প্রকাশনা প্রত্নতাত্ত্বিক প্রক্রিয়ার একটি অপরিহার্য অঙ্গ এবং এটি অন্তর্জলীয় প্রত্নতত্ত্বের জন্য বিশেষত গুরুত্বপূর্ণ, যেখানে ক্ষেত্রগুলি সাধারণত অভিগমনযোগ্য হয় না এবং প্রায়শই এমনটি ঘটে যায় যে প্রত্নতাত্ত্বিক নিদর্শনগুলোকে পানির নিচে স্ব-অবস্থানে সংরক্ষণ করা যায় না।
সামুদ্রিক প্রত্নতত্ত্ব সম্পর্কিত বিশেষ সাময়িক পত্রিকাসমূহ, যার মধ্যে সুদীর্ঘকাল যাবৎ প্রতিষ্ঠিত আন্তর্জাতিক সামুদ্রিক প্রত্নতত্ত্ব জার্নাল, দ্য অস্ট্রেলেশিয়ান সামুদ্রিক প্রত্নতত্ত্ব ইনস্টিটিউটের বুলেটিন এবং সম্প্রতি চালু হওয়া সামুদ্রিক প্রত্নতত্ত্ব জার্নাল সামুদ্রিক প্রত্নতাত্ত্বিক গবেষণা এবং অন্তর্জলীয় প্রত্নতত্ত্ব সম্পর্কিত নিবন্ধ প্রকাশ করে থাকে। তবে মূল ধারার প্রত্নতাত্ত্বিক জার্নাল বা বিষয়ভিত্তিক প্রত্নতাত্ত্বিক জার্নালগুলিতেও অন্তর্জলীয় প্রত্নতাত্ত্বিক ক্ষেত্রগুলোর উপর গবেষণা প্রকাশ করা যেতে পারে। কিছু প্রতিষ্ঠান অপ্রকাশিত প্রতিবেদনগুলিও তৈরি করে থাকে, যেগুলোকে প্রায়শই ধূসর সাহিত্য বলে অভিহিত করা হয়, যার ফলে গ্রন্থ ও জার্নালের ক্ষেত্রেগুলির চেয়ে প্রত্নতাত্ত্বিক তথ্যগুলির অনেক বেশি বিশদ এবং বিস্তৃত পরিসীমায় গমনের সক্ষমতা তৈরী হয়। এর একটি উদাহরণ হলো পশ্চিম অস্ট্রেলিয়ান যাদুঘরের সামুদ্রিক প্রত্নতত্ত্ব বিভাগের কর্মকাণ্ডসমূহ।
জনগণের আগ্রহের ক্ষেত্রটি ডাইভিং, জাহাজডুবি, জাহাজের ধ্বংসাবশেষ ও অন্তর্জলীয় প্রত্নতাত্ত্বিক বিষয় সংক্রান্ত কয়েকটি বই দ্বারা আবদ্ধ রয়েছে, যার সূচনা হয়েছে জ্যাক কৌস্টের কর্মকাণ্ডের মধ্য দিয়ে।
জলের নিচে প্রত্নতত্ত্বের কৌশলগুলি প্রকাশিত রচনায় নথিভুক্ত রয়েছে, যার মধ্যে বেশ কয়েকটি হ্যান্ডবুক, এবং সামুদ্রিক প্রত্নতত্ত্ব বিষয়ে মাকলরয়-এর অতুলনীয় অবদানসমূহ রয়েছে।
কলাম্বিয়া পর্বত
কলাম্বিয়া পর্বত কানাডিয় রকি পর্বতমালার উইন্সটন চার্চিল রেঞ্জে অবস্থিত। এটির চূড়া কানাডার আলবার্টা প্রদেশের সর্বোচ্চ বিন্দু এবং কানাডিয় রকি পর্বতমালায় উচ্চতা ও ভূসংস্থানিক বৈশিষ্ট্যের বিচারে রবসন পর্বতের পর দ্বিতীয় সর্বোচ্চ পর্বত। এটি জেসপার জাতীয় উদ্যানের উত্তর প্রান্তে, ব্রিটিশ কলাম্বিয়া ও আলবার্টা প্রদেশের সীমানায় অবস্থিত, তবে এটির সর্বোচ্চ চূড়া আলবার্টার ভিতরে পরেছে। ১৮৯৮ সালে কলাম্বিয়া নদী র নামানুসারে ইংলিশ পর্বতবিদ জন নরম্যান কলি এই পর্বতের নামকরণ করেন। ১৯০২ সালে সুইস পর্বতারোহী ক্রিস্টিয়ান কউফম্যানের দিক নির্দেশনায় বৃটিশ ধর্মযাজক জেমস আউটরাম সর্বপ্রথম এই পর্বতে আরোহণ করেন।
আরোহণ পথ
কলাম্বিয়া পর্বত আরোহণের জন্য সাধারণত 'পূর্বমুখি' হিমবাহ পথ আছে, এই পথে গ্রীষ্মে সোজাসুজি আরোহণ করা যায়, যদিও এইপথে প্রায় আথাবাস্কা হিমবাহ ও কলাম্বিয়া বরফক্ষেত্র পাড়ি দিতে হয়। অন্যদিকে 'কিংস ট্রেঞ্চ' দিয়ে আরোহণে ৮ কিলোমিটার(৫ মাইল) পথ কমে যায়। পর্বতটির উত্তর শৈলশিরার উপরের পথটি পর্বতারোহণ পথের ধরন অনুযায়ী পঞ্চম গ্রেডের পথ এবং বেশি দর্শনীয় হিসেবে বিবেচিত।
ভূতত্ত্ব ও জলবায়ু
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।
তামবোরা পর্বত
তামবোরা পর্বত একটি সক্রিয় স্তরীভূত কোণ আকারের আগ্নেয়গিরি যা ইন্দোনেশিয়ার সুমবাওয়া দ্বীপের সর্বোচ্চ শৃঙ্গ। সুমবাওয়ার উত্তর ও দক্ষিণে ভুগর্ভস্থ টেকটোনিক প্লেটের উচ্চভাগ অবস্থিত, এবং এর নিচের টেকটোনিক প্লেটের অন্তক্রিয়ার ফলেই তামবোরা পর্বতের উৎপত্তি। তামবোরা পর্বতের উচ্চতা প্রায় ৪,৩০০ মিটার (১৪,১০০ ফিট) যা একে অষ্টাদশ শতাব্দীতে ইন্দোনেশিয়ার অন্যতম সুউচ্চ শৃঙ্গে পরিনত করে। এর ভেতরের ম্যাগমা চেম্বার কয়েক দশক ধরে পুর্ণ হতে থাকে, এবং ১০ এপ্রিল ১৮১৫ তে তা সর্বোচ্চ পর্যায়ে পৌছায়। এর ফলে অগ্নুৎপাত ঘটে। অগ্নুৎপাতের আগ্নেয় বিস্ফোরক মানদণ্ড (volcanic explosivity index) ছিলো ৭। এটির ছিলো ১৮০ খ্রীষ্টাব্দের লেক ট্যুপো অগ্নুৎপাতের পর একমাত্র সন্দেহাতীতভাবে প্রমাণিত আগ্নেয় বিস্ফোরক মানদণ্ডে ৭ মাত্রার অগ্নুৎপাত। (তবে ধারণা করা হয় ৯৪৬ খ্রীষ্টাব্দের পায়েকটু পর্বতের অগ্নুৎপাত অগ্নেয় বিস্ফোরক মানদণ্ডে ৭ মাত্রার হতে পারে)। তামবোরা পর্বতের সর্বশেষ অগ্নুৎপাত ঘটে ১৯৬৭ সালে, যা আগ্নেয় বিস্ফোরক মানদণ্ডে ০ মাত্রার ছিলো।
তামবোরা আগ্নেয়গিরির ১৮১৫ সালের অগ্নুৎপাত ইতিহাসের সব থেকে বৃহৎ অগ্নুৎপাত যার নিঃসরণ আয়তন ছিলো ১৬০ বর্গ কিলোমিটার। বিস্ফোরনের শব্দ ২০০০ কিলোমিটার (১২০০ মাইল) দূরবর্তী সুমাত্রা দ্বীপেও শুনা গিয়েছিলো। ভারী আগ্নেয় ছাই বোর্নিও, সুলাওয়েসি, জাভা ও মালুকু দ্বীপপুঞ্জে ছড়িয়ে পড়েছিল। অগ্নুৎপাতের নিঃসরণের ফলে নির্গত বর্জ্য পার্শ্ববর্তী অঞ্চলের ভূমির উর্বরতা নষ্ট করে দেয়, ফলে খাদ্যাভাব ও বিভিন্ন রোগে অনেক মৃত্যুর ঘটনা ঘটে। তামবোরা আগ্নেয়গিরির ১৮১৫ সালের অগ্ন্যুৎপাতে অন্তত ৭১০০০ মানুষের প্রাণহানী ঘটে, যার মধ্যে ১১০০০–১২০০০ সরাসরি অগ্ন্যুৎপাতে মারা যায়, বাকিরা পরবর্তীতে খাদ্যাভাব ও বিভিন্ন রোগে প্রাণ হারান। মৃতের সংখ্যা ৯২০০০ বলে বহুল প্রচলিত হলেও তা ভুল বলে প্রমাণিত হয়েছে।
এই অগ্নুৎপাত পৃথিবীজুড়ে আবহাওয়ায় নেতিবাচক প্রভাব ফেলে, যার মধ্যে রয়েছে "আগ্নেয় শীতকাল"। উত্তর আমেরিকা ও ইউরোপের আবহাওয়ায় প্রভাবের ফলে ১৮১৬ সাল পরিচিত হয় "গ্রীষ্মকাল বিহীন বছর" নামে। উত্তর গোলার্ধের বিভিন্ন স্থানে শস্য ধ্বংস হয় ও গবাদি পশু মারা যায়। ফলশ্রুতিতে ১৯শ শতকের সবথেকে ক্ষতিকর দুর্ভিক্ষের সূত্রপাত হয়।
২০০৪ সালে সংঘটিত এক খননকার্যের সময় প্রত্নতাত্ত্বিকরা ১৮১৫ এর অগ্ন্যুৎপাতে চাপা পড়া বিভিন্ন সংস্কৃতিক নিদর্শন আবিষ্কার করেন। এগুলো ৩ মিটার গভীর পাইরোক্লাস্টিকের নিচে চাপা পড়েছিল। এই নিদর্শনগুলো ঠিক ১৮১৫ সালের অবস্থানেই রয়েছে। এই স্থানকে "পূবের পাম্পেই" বলা হয়।
ভৌগোলিক অবস্থান
তামবোরা পর্বত সুমবাওয়া দ্বীপে অবস্থিত। এটি নিম্ন সুন্দা দ্বীপপুঞ্জের অন্তর্গত। নিম্ন সুন্দা দ্বীপপুঞ্জ সুন্দা বাকের অংশ, যেটি আগ্নেয় দ্বীপসমুহের একটি ক্রমধারা যা ইন্দোনেশিয়ান আর্কিপেলাগোর দক্ষিণাংশ গঠন করে। তামবোরা সুমবাওয়ার সাংগার পেনিনসুলা গঠন করে। এই পেনিনসুলার উত্তরে ফ্লোরেস সাগর এবং দক্ষিণে সালেহ উপসাগর যা ৮৬ কিলোমিটার (৫৩ মাইল) লম্বা এবং ৩৬ কিলোমিটার (২২ মাইল) প্রশস্ত। সালেহ উপসাগরের উপকন্ঠে ৩০০০০ হেক্টর আয়তনের একটি দ্বীপ আছে যার নাম "মোয়ো" (ইন্দোনেশিয়ান ভাষায়ঃ পুলাও মোয়ো)। উক্ত দ্বীপে একটি অতিথি নিবাস ও সরাইখানা আছে যেখানে প্রিন্সেস ডায়ানা অবস্থান করেছিলেন।
তামবোরা পর্বতের প্রতি ভুতাত্ত্বিক ও আগ্নেয়গিরী গবেষক এর যেমন আগ্রহ রয়েছে, ঠিক একইভাবে বৈজ্ঞানিক গবেষণার জন্য প্রত্নতাত্ত্বিক ও জীববিজ্ঞানীরাও সমান আগ্রহী। এছাড়াও হাইকিং ও প্রানীবৈচিত্র অবলোকনের জন্য এটি সুপরিচিত টুরিস্ট স্পট। এর নিকটবর্তী দুটি শহর হলো ডম্পু এবং বিমা। তামবোরা পর্বতের ঢালে তিনটি গ্রামাঞ্চল রয়েছে। পুর্বে রয়েছে সাঙ্গার গ্রাম, উত্তর-পশ্চিমে রয়েছে ডোরো পেটি ও পেসাংগ্রাহান এবনবগ পশ্চিমে রয়েছে ক্যালাবাই নামক গ্রাম। ক্যালডেরা পৌছাতে তিনটি পথ ব্যবহার করা হয়। প্রথম পথ তামবোরা পর্বতের দক্ষিণে দোরো বোহা গ্রাম হতে শুরু হয়ে একটি বাধানো রাস্তা দিয়ে কাজুবাদামের বাগানের মধ্য দিয়ে যায়। এটি সমুদ্রপৃষ্ঠ হতে ১১৫০ মিটার (৩৭৭০ ফিট) উচ্চতা অবধি পৌছায়। এই পথের শেষেই ক্যালডেরার দক্ষিণাংশ অবস্থিত যা ১৯৫০ মিটার (৬৪০০ ফিট) উচ্চতায় অবস্থিত। এটি একট হাইকিং পথের মাধ্যমে পৌছানো যায়। এই স্থানটি মাত্র ১ ঘণ্টা দুরত্বে হওয়ার আগ্নেয়গিরির কার্যক্রম পর্যবেক্ষণে এই স্থানটি বেস ক্যাম্প হিসেবে ব্যবহৃত হয়। দ্বিতীয় পথটি তামবোরা পর্বতের দক্ষিণ-পশ্চিমে অবস্থিত। এটি সোরো পেটি গ্রাম হতে শুরু হয়। এখানেই তামবোরা আগ্নেয়গিরি পর্যবেক্ষণ কেন্দ্র অবস্থিত। তৃতীয় পথটি পানকাসিলা গ্রাম হতে শুরু হয় এবং একটি কফি বাগান এর মধ্য দিয়ে অগ্রসর হয়। তৃতীয় পথটি দ্বারা ক্যালডেরাতে শুধুমাত্র হেটে পৌছানো সম্ভব। তামবোরার সর্বোচ্চ শৃঙ্গ ক্যালডেরার পশ্চিম বলয়ে অবস্থিত।
আগস্ট, ২০১১ তে তামবোরা পর্বতের আসেপাশে ভুমিকম্প ও ধোয়া দেখা গেলে আগ্নেয়গিরিটির সতর্কতা সংকেত লেভেল ১ হতে লেভেল ২ এ উন্নিত করা হয়।
সৃষ্টি
তামবোরা জাভা ট্রেঞ্চ সিস্টেমের ৩৪০ কিলোমিটার (২১০ মাইল) উত্তরে এবং সক্রিয় উত্তরবর্তী সাবডাকশন জোনের উপরীতলের ১৮০-১৯০ কিলোমিটার (১১০-১২০ মাইল) উপরে অবস্থিত। সুমবাওয়া উত্তর ও দক্ষিণ উভয় প্রান্তেই সামুদ্রিক খোলসে আবৃত। এর অগ্রসরের হার প্রতি বছরে ৭.৮ সেমি (৩.১ ইঞ্চি)। তামবোরা আনুমানিক ৫৭০০০ বছর আগে গঠিত হয়েছিলো। এর অভ্যন্তরের একটি বড় ম্যাগমা প্রকোষ্ঠ শুষ্ক হয়ে যায়। উক্ত ভুতাত্ত্বিক প্রক্রিয়ার অংশ হিসেবে ২৫০০০ বছর পুর্বে সালেহ উপসাগরে মোজো দ্বীপপুঞ্জের আবির্ভাব হয়।
১৮১৫ সালের পুর্বের ভু-তাত্ত্বিক জরিপ অনুসারে, তামবোরার আকার যেকোন স্ট্রাটো-আগ্নেয়গিরির মতই। এক্ষেত্রে তামবোরা একটি প্রতিসম কোনাকার আগ্নেয়গিরি যার উচ্চতা ৪৩০০ মিটার (১৪১০০ ফিট)। এতে একটিমাত্র অগ্নিনির্গমন ছিদ্র রয়েছে। কেন্দ্রীয় অগ্নিনির্গমন পথ প্রায়ঃশই গলিত লাভা উদঃগীরন করতো, যা একটি ঢালু পথে গড়িয়ে পড়তো।
অগ্নূৎপাতের ইতিহাস
১৮১২ সালে তামবোরা পর্বতে একটি উচ্চমাত্রায় সক্রিয় সময়কালের সুচনা হয়। এপ্রিল, ১৮১৫ এর অগ্নূৎপাতের মধ্য দিয়ে উক্ত সময়কালের সমাপ্তি ঘটে।
তামবোরা পর্বত এখনো সক্রিয়। ১৯শ ও ২০শ শতাব্দীতে কিছুসংখ্যক ছোট আকারের লাভা গম্বুজ ও প্রবাহ গঠিত হয়েছে। সর্বশেষ অগ্নূৎপাতের ঘটা ঘটে ১৯৬৭ সালে। এই অগ্নূৎপাতটি খুবই দুর্বল ছিলো, আগ্নেয় বিস্ফোরক মানদন্ডে যা ০ মাত্রার।
২০১১ সালেও একইপ্রকার ক্ষুদ্র আকারের অগ্নূৎপাতের ঘটনার সংবাদ প্রকাশিত হয়।
১৮১৫ সালের অগ্নূৎপাত
১৮১৫ সালের আগ্নেয় বিস্ফোরক মানদন্ডে ৭ মাত্রার অগ্নূৎপাতটির টেফরা ইজেক্টা আয়তন ছিলো ১৬০ বর্গ কিলোমিটার (৩৮ কিউবিক মাইল)। উক্ত অগ্নূৎপাতটি বিস্ফোরক কেন্দ্রীয় প্রকোষ্ঠ অগ্নূৎপাত ছিলো এবং এর সাথে পাইরোক্লাসটিক প্রবাহও ঘটে ও ক্যালডেরা ধ্বসে যায়। ফলশ্রুতিতে সুনামি ঘটে এবং জান ও মালের ব্যাপক ক্ষয়ক্ষতি সাধিত হয়। এই অগ্নূৎপাত বৈশ্বিক আবহাওয়ায় দীর্ঘ মাত্রায় বিরূপ প্রভাব ফেলে। ১৫ জুলাই ১৮১৫ তে আগ্নেয়গিরীর সক্রিয়তা প্রশমিত হয়। পরবর্তীতে ১৮১৯ এর আগস্টে পুনরায় সক্রিয়া দেখা যায় ও আগ্নেয় বিস্ফোরক মানদন্ডে ২ মাত্রার অগ্নূৎপাত ও ভুমিকম্প অনুভূত হয়। এই ঘটনাটিকে ১৮১৫ সালের অগ্নূৎপাতেরই অংশ হিসেবে বিবেচনা করা হয়। ১৮৮০ ± ৩০ বছর পুর্বে তামবোরায় পুনরায় অগ্নূৎপাত শুরু হয়, তবে এটি ক্যালডেরার মধ্যেই সীমাবদ্ধ ছিলো। ক্ষুদ্রাকৃতির লাভা প্রবাহ ও লাভা গম্বুজ সৃষ্টি হয়। উক্ত অগ্নূৎপাতের ফলে ক্যালডেরার অভ্যন্তরে ডোরো আপি টই  অনুজীবি কোন সৃষ্টি হয়। ১৮১৫ সালের অগ্নূৎপাত তামবোরা পর্বত অগ্নূৎপাত, ১৮০ খ্রীষ্টাব্দের তাউপো হৃদের অগ্নূৎপাত এবং বায়েকডুর তিয়ানশি অগ্নূৎপাত বিগত ৫০০০ বছরের ভেতর সবথেকে বড় অগ্নূৎপাতগুলোর অন্তর্গত। বিগত ২০০০ বছরে ১৮১৫ সালের অগ্নূৎপাতটি সবথেকে বিদ্ধংশী বলে বিবেচিত হয়।
প্রত্নতাত্ত্বিক খননকার্য
প্রত্নতাত্ত্বিক নিদর্শন অনুসারে তামবোরা পর্বতের ১৮১৫ সালের অগ্নূৎপাত সংলগ্ন সুমবাওয়ার সংস্কৃতিকে চিরতরে মুছে দেয়।
বাস্তুতন্ত্র
১৮৪৭ সালে সুইস উদ্ভিদবিজ্ঞানী হাইনরিখ জোলিঙ্গারের নেতৃত্বে একটি বিজ্ঞানীর দল সুমবাওয়া এসে পৌছায়। তারা স্থানীয়দের সাহায্যে ক্যালডেরার পুর্বের তটে পৌছায়। জোলিঙ্গারের উদ্দেশ্য ছিলো অগ্নূৎপাতের স্থানটি পর্যবেক্ষণ করা ও স্থানীয় বাস্তুতন্ত্রে এর প্রভাব নিয়ে গবেষণা করা। অগ্নূৎপাতের পরে জোলিঙ্গারই প্রথম ব্যক্তি যিনি চূড়ায় পৌছান। চূড়াটি তখনো ধোয়াচ্ছন্ন ছিলো। জোলিঙ্গার যখন উপরে উঠছিলেন তখন একধিকবার তার পা গরম ও পাউডারের মত সালফারের স্তরে দেবে যায়। গাছপালা দ্রুতই নিজেদের স্থান করে নেয় এবং তিনি ঢালের গায়ে কিছু গাছের সন্ধান পান। ২২০০-২৫৫০ মিটার (৭২২০-৮৩৭০ ফিট) উচ্চতায় ক্যাসুয়ারিনার বনের অস্তিত্ব পাওয়া যায়। বেশকিছু  Imperata cylindrica ও দেখা গেছিলো। ১৯০৭ সালে তামবোরা পর্বতে পুনরায় বসতি স্থাপন শুরু হয়। ১৯৩০ সালে পর্বতের উত্তর-পশ্চিম ঢালের পেকাত গ্রামে কফির বাগান তৈরি করা হয়। ১০০০-২৮০০ মিটার (৩৩০০-৯২০০ ফিট) উচ্চতায় একটি ঘন উপকূলীয় বন গড়ে উঠে। ১৯৩৩ সালে কোস্টার ও দে ভুগড এর নেতৃত্বে একটি ওলন্দাজ দল উক্ত উপকূলীয় বনের সন্ধান পান। তাদের ভাষ্যমতে, তারা তাদের যাত্রা শুরু করেন একটি "অনেকাংশে বিরান, শুষ্ক ও গরম অঞ্চল হতে" এবং এরপর তারা ঢুকে পড়েন একটি "বৃহৎ জঙ্গল" যার অভ্যন্তরে "বিশাল জঙ্গলী দানব" ছিলো। তারা ১১০০ মিটার (৩৬০০ ফিট) এ মনটান জঙ্গলে প্রবেশ করেন। ১৮০০ মিটারের (৫৯০০ ফিট) উপরে তারা ক্যাসুয়ারিনা গাছ এবং চূড়ায় Anaphalis viscida এবং Wahlenbergia খুজে পান।
১৮৯৬ সালে ৫৬ প্রজাতির পাখির সন্ধান পাওয়া যায়, যার মধ্যে রয়েছে ক্রেস্টেড সাদা-চোখ। ১৯৮১ এ আরো ১২ টি নতুন প্রজাতি আবিষ্কৃত হয়। পরবর্তীতে আরো কিছু প্রানীবিদ্যা ভিত্তিক জরিপ পরিচালিত হয়, এবং এর মাধ্যমে আরো কিছু পাখির প্রজাতি আবিষ্কৃত হয়। তামবোরা পর্বতে ৯০ প্রজাতির পাখি আবিষ্কৃত হয়েছে। স্থানীয় লোকেরা হলুদ টোপরযুক্ত কোকাটু, যুথেরা থ্রাশ, পাহাড়ী ময়না, সবুজ জঙ্গলফাওল এবং রংধনু লরিকীট ইত্যাদি পাখি শিকার করে ও খাচার পাখি হিসেবে বিক্রি করে। খাদ্যের জন্য কমলা-পা স্ক্রাবফাওল শিকার করা হয়। এরূপ পাখি নিধনের জন্য পাখির সংখ্যা হ্রাস পাচ্ছে। সুমবাওয়া দ্বীপে হলুদ টোপরযুক্ত কোকাটু বিলুপ্তির দ্বারপ্রান্তে পৌছে গেছে।
১৯৭২ সাল হতে একটি বাণিজ্যিক কাঠ উৎপাদক প্রতিষ্ঠান অত্র এলাকায় কার্যক্রম চালাচ্ছে। কাঠ উৎপাদক প্রতিষ্ঠানটি ২০০০০ হেক্টর (৪৯০০০ একর) এলাকায় সক্রিয়, যা মোটা এলাকার ২৫%। উপকূলীয় বনটির আরেকটি অংশ শিকারের ভূমি হিসেবে ব্যবহৃত হয়। কাঠ উৎপাদক প্রতিষ্ঠানের কার্যক্ষেত্র ও শিকারের ভুমির মধ্যবর্তী অঞ্চলে বন্যপ্রানীর অভয়ারন্য রয়েছে, যেখানে হরিণ, মহিষ, বুনো শুকর, বাদুড়, উড়ুক্কু শিয়াল, বিভিন্ন প্রজাতির উভচর এবং পাখি দেখা যায়।
২০১৫ সালে উক্ত অভয়ারন্যকে ন্যাশনাল পার্ক হিসেবে ঘোষণা দেয়া হয়।
ক্যালডেরার তলদেশ
১৮১৫ সালের অগ্নূৎপাতের ফলে এই এলাকায় একটি বাস্তুতন্ত্র গড়ে উঠে। এই বাস্ততন্ত্রটি দুর্গম এলাকার জন্য মানবজাতির প্রভাব হতে অনেকাংশেই মুক্ত।
তামবোরা পর্বত পর্যবেক্ষণ
ইন্দোনেশিয়ার জনসংখ্যা ১৮১৫ সালের অগ্নূৎপাতের পর থেকে দ্রুত হারে বেড়ে চলেছে। ২০০৬ সালে ইন্দোনেশিয়ার জনসংখ্যা ২২২ মিলিয়নে পৌছায়। শুধুমাত্র জাভা দ্বীপেই ১৩০ মিলিয়ন অধিবাসী রয়েছে। সুতরাং ১৮১৫ সালের ন্যায় পুনরায় আরেকটি অগ্নূৎপাতের ফলাফল হবে ভয়াবহ। ক্ষয়ক্ষতির পরিমান ১৮১৫ সাল অপেক্ষা কয়েকগুন বেশি হবে। উক্ত কারণে ইন্দোনেশিয়ায় আগ্নেয়গিরীর কার্যকলাপ, বিশেষ করে তামবোরা পর্বতের কার্যকলাপ সার্বক্ষনিক পর্যবেক্ষণ করা হয়।
ইন্দোনেশিয়ার অগ্নেয়গিরীসমূহ পর্যবেক্ষণের দায়িত্বে রয়েছে ডিরেক্টরেট অব ভলকানোলজি এন্ড জিওলজিকাল হ্যাজার্ড মিটিগেশন, ইন্দোনেশিয়া। তামবোরা পর্বতের পর্যবেক্ষণ পোস্ট ডোরো পেটি গ্রামে অবস্থিত। তারা সাইসমোগ্রাফ যন্ত্রের সাহায্যে সাইসমিক ও টেকটোনিক কর্মকাণ্ড পর্যবেক্ষণ করে। যদিও ১৮৮০ সালের পরে সাইসমিক কর্মকাণ্ডে কোন লক্ষ্যনীয় পরিবর্তন আসেনি, তবুও ক্যালডেরার অভ্যন্তরে বিশেষ করে ডোরো আপি টই প্যারাসিটিক কোনের বিরতিহীন পর্যবেক্ষণ পরিচালিত হয়।
ডিরেক্টরেট তামবোরা পর্বতের জন্য একটি দুর্যোগ প্রশমন মানচিত্র প্রনয়ন করেছে। পর্বতটিকে দুটি অঞ্চলে বিভক্ত করা হয়েছে, বিপদজনক অঞ্চল ও সতর্কতা অঞ্চল। বিপদজনক অঞ্চল যেকোন অগ্নূৎপাতের ফলে সরাসরি ক্ষতিগ্রস্ত হবেঃ পাইরোক্লাসটিক প্রবাহ, লাভা প্রবাহ ইত্যাদি দ্বারা। এই অঞ্চল, ক্যালডেরা ও সংলগ্ন অঞ্চল সহ ৫৮.৭ বর্গ কিলোমিটার (২২.৭ বর্গ মাইল) এলাকা নিয়ে গঠিত। উক্ত অঞ্চলে বসতি স্থাপনের বিরদ্ধে নিষেধাজ্ঞা আছে। অন্যদিকে সতর্কতা অঞ্চল অগ্নূৎপাতের ফলে সরাসরি প্রভাবিত হবেনা। সতর্কতা অঞ্চলের আকার ১৮৫ বর্গ কিলোমিটার (৭১ বর্গ মাইল) এবং এটি পাসাংগ্রাহান, ডোরো পেটি, রাও, লাবুয়ান কেনানগা, গুবু পোন্ডা, কাউইন্ডানা টই এবং হড্ডো গ্রাম নিয়ে গঠিত। পর্বতের দক্ষিণে ও উত্তর-পশ্চিমের গুয়ু নদীও সতর্কতা অঞ্চলের অন্তর্গত।
আসগর ফরহাদি
আসগর ফরহাদি ( জন্ম: ৭ মে ১৯৭২) একজন ইরানি চলচ্চিত্র পরিচালক এবং চিত্রনাট্যকার। অন্যান্য বিশেষ পুরষ্কারের মধ্যে, তিনি তার চলচ্চিত্র এ সেপারেশন (২০১২) এবং দ্য সেলসম্যান (২০১৬) এর জন্য সেরা বিদেশী ভাষার চলচ্চিত্রের জন্য ২বার একাডেমী পুরস্কার পেয়েছেন, যার ফলে তিনি বিদেশী ভাষার চলচ্চিত্রে  ২ বার একাডেমী পুরস্কার লাভ করা অকিরা কুওরোসাওয়া ও রেন ক্ল্লেমেন্টের মতো বিখ্যাত পরিচালকদের কাতারে দাড়াতে সক্ষম হয়েছেন। ২০১২ সালে ফারহাদি, বিশ্বের সবচেয়ে প্রভাবশালী ব্যক্তি হিসেবে টাইম ১০০ এর বার্ষিক তালিকায় অন্তর্ভুক্ত হয়েছিলেন।
১৯৬০ আন্তর্মহাদেশীয় কাপ
১৯৬০ আন্তর্মহাদেশীয় কাপ হচ্ছে ১৯৬০ সালের ৩রা জুলাই এবং ৪ঠা সেপ্টেম্বর তারিখে অনুষ্ঠিত আন্তর্মহাদেশীয় কাপের উদ্বোধনী আসর, যেখানে বর্তমান ইউরোপীয় ফুটবল চ্যাম্পিয়ন ক্লাব রিয়াল মাদ্রিদ এবং বর্তমান দক্ষিণ আমেরিকান ফুটবল চ্যাম্পিয়ন পেনিয়ারোল মুখোমুখি হয়েছে। কনমেবল সচিব, হোসে রামোস দে ফ্রেইতাস এবং উয়েফা সচিব পিয়েরে দেলাউনির ধারণার ভিত্তিতে এই প্রতিযোগিতার আয়োজন করা হয়।
গারো পাইলান
গারো পাইলান ( Կարօ Փայլան, জন্ম ১৯৭২) একজন আর্মেনিয়ান বংশোদ্ভূত তুর্কি রাজনীতিবিদ। তিনি দিয়ারবাকরের প্রতিনিধিত্বকারী পিপলস ডেমোক্রেটিক পার্টির (এইচডিপি) জন্য তুরস্কের গ্র্যান্ড ন্যাশনাল অ্যাসেম্বলির সদস্য। মার্কার এসায়ান ( একেপি ) এবং সেলিনা ইজুজুন দোয়ান ( সিএইচপি ) এর সাথে তিনি কয়েক দশকে তুরস্কের পার্লামেন্টের প্রথম আর্মেনিয়ান সদস্যদের একজন ছিলেন।
জীবন
গারো পাইলান জন্মগ্রহণ করেন ১৯৭২ সালে ইস্তানবুল, তুরস্কে একটি আর্মেনিয় (মূলত মলতয়ারের) পরিবারে। তিনি ইস্তাম্বুল বিশ্ববিদ্যালয়ের স্কুল অব বিজনেস থেকে স্নাতক হন। এরপর তিনি ইস্তাম্বুলের বিভিন্ন আর্মেনিয়ান স্কুলের পরিচালক হন। তারপরে, তিনি এরপর মেইন  প্রকল্পের পরিচালক হয়েছিলেন সেটি বহুভাষিক শিক্ষাকে উন্নীত করতো।
রাজনৈতিক পেশা
গারো পাইলান প্রথম পিস অ্যান্ড ডেমোক্রেসি পার্টিতে (বিডিপি) ২০১১ সালে যোগদান করেছিলেন এবং এটি তার প্রচারাভিযানের অন্যতম সমর্থক ছিল। এরপর তিনি পার্টির মধ্যে আর্মেনীয়দের স্বার্থের প্রতিনিধিত্ব করেন এবং শীঘ্রই পিপলস ডেমোক্রেটিক কংগ্রেস শুরু করে অন্যান্য নেতাকর্মীদের সাথে যোগ দেন এবং এর কেন্দ্রীয় কমিটির সদস্য হন।
সংসদ সদস্য
২০১৫ সালের জুন তিনি ইস্তাম্বুল নির্বাচনী জেলার প্রতিনিধি হিসেবে গ্র্যান্ড ন্যাশনাল অ্যাসেম্বলিতে নির্বাচিত হন। তিনি সেলিনা ইজুজুন দোয়ান ( সিএইচপি ) এবং মার্কার এসায়ান (একেপি ) -এর সদস্য হিসেবে কয়েক দশক ধরে অ্যাসেম্বলির প্রথম এবং  একমাত্র আর্মেনিয়ান সদস্য ছিলেন।  ২০১৫ সালের নভেম্বরের স্ন্যাপ নির্বাচনে তিনি পুনরায় নির্বাচিত হন। থাম্ব| গারো পাইলান [[আর্মেনীয় গণহত্যা এবং হ্রান্ট ডিংকে নিবেদিত একটি সম্মেলনে বক্তব্য রাখছেন]] ২৪ জুন ২০১৮ তারিখে সংসদীয় নির্বাচনে তিনি তুরস্কের গ্র্যান্ড ন্যাশনাল অ্যাসেম্বলিতে পুনরায় নির্বাচিত হন। বর্তমানে তিনি তুর্কি পার্লামেন্টের পরিকল্পনা ও বাজেট কমিটির সদস্য। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন, যাতে পাইলান এবং ৬৮৬ জন অন্যান্য এইচডিপি রাজনীতিবিদদের রাজনৈতিক অংশগ্রহণের জন্য পাঁচ বছরের নিষেধাজ্ঞা দাবি করা হয়। কুর্দিস্তান ওয়ার্কার্স পার্টির (পিকেকে) সঙ্গে দলগুলোর কথিত সাংগঠনিক যোগাযোগের কারণে এইচডিপি বন্ধ করার অনুরোধের সঙ্গে যৌথভাবে মামলাটি দায়ের করা হয়েছিল।
মতবাদ
তিনি স্যাটারডে মাদারদের আন্দোলনকে সমর্থন করেন ( Cumartesi Anneleri  ), যারা তুরস্কে তাদের "নিখোঁজ" আত্মীয়দের অবস্থান সম্পর্কে উত্তর চায়।
বাংলাদেশ-আরাকান সেনাবাহিনীর সংঘর্ষ
বর্ডার গার্ডস বাংলাদেশের সদস্যদের উপর আরাকান সেনাবাহিনীর হামলার প্রেক্ষাপটে বাংলাদেশ-মিয়ানমার সীমান্তের নিকটবর্তী বান্দরবান জেলায় ২৫ আগস্ট ২০১৫ সালে বাংলাদেশ-আরাকান সীমান্ত সংঘর্ষটি সংগঠিত হয়েছিল।
সংঘর্ষ
২৫ আগস্ট, ২০১৫ তারিখে স্থানীয় সময় সকাল সাড়ে ৯ টায় থানচির বরমদক গ্রামের কাছে সংঘাতের শুরু হয়। আরাকান আর্মি সাঙ্গু নদীর কাছে বর মদকে টহলরত দশ সদস্যের বিজিবি টহল দলের উপর আক্রমণ করলে তাদের মধ্যে পাঁচ ঘণ্টা বন্দুকযুদ্ধ অব্যাহত থাকে। সংঘাতের সংবাদ সম্পর্কে জানার পরে, বাংলাদেশ সীমান্তরক্ষী বাহিনী বাংলাদেশ-মিয়ানমার সীমান্তে জরুরি অবস্থা ঘোষণা করে। কর্তৃপক্ষ বিজিবি'র একটি এবং বাংলাদেশ সেনাবাহিনীর দুটি ইউনিটকে সমন্বিত অভিযান পরিচালনার জন্য ওই অঞ্চলে শক্তিবৃদ্ধির উদ্দেশ্যে প্রেরণ করেছিল।
একই দিনে বর্ডার গার্ডস বাংলাদেশ, বাংলাদেশ সেনাবাহিনী এবং বাংলাদেশ বিমান বাহিনী আরাকান সেনাবাহিনীর বিরুদ্ধে একটি যৌথ অভিযান শুরু করে। সেনাবাহিনীর দুটি, বিজিবির একটি ও বাংলাদেশ বিমানবাহিনীর একটি এফ-7 এই অভিযানে অংশ নিয়েছিল। বাংলাদেশ সরকারের অনুরোধে মিয়ানমার সরকার তাদের সীমান্তের সিলটি বন্ধ করে দেয়।
প্রথম দিকে আরাকান আর্মি বর মদকের বিজিবি ফাঁড়ি ঘেরাও এবং অবরোধ করেছিল। কিন্তু বাংলাদেশী সৈন্য মোতায়েনের পরে বিদ্রোহীরা এই অঞ্চল থেকে পিছু হটেছিল। অপরদিকে, ২৫ থেকে ২৬ আগস্টের মধ্যে টাইটং পাড়া আর্মি এবং স্থানীয় পুলিশ কয়েক ঘণ্টা ধরে যৌথ অভিযান চালিয়েছে।
ফলাফল
বন্দুকযুদ্ধের সময় বরকদম বিওপির নায়েক জাকির হোসেন আহত হন। তাকে এলাকা থেকে উদ্ধার করে হেলিকপ্টার দিয়ে চট্টগ্রামের সম্মিলিত সামরিক হাসপাতালে প্রেরণ করা হয়েছিল।গুলি বিনিময়কালে আরাকান আর্মি তাদের দুটি ঘোড়া হারিয়েছিল। স্থানীয় সংবাদসূত্রে, আট থেকে বিশ জন আরাকানি বিদ্রোহী আহত হয়েছিল। সংঘর্ষের পরে বাংলাদেশী যৌথ বাহিনী আরাকান সেনাবাহিনীর সহযোগী এক বর্মী নাগরিক অং ওয়াং রাখাইনকে রাজস্থলী উপজেলায় গ্রেপ্তার করে। তার সঙ্গে ছিলো আরাকান আর্মির ইউনিফর্ম, ল্যাপটপ, ডিজিটাল ক্যামেরা, মোটরসাইকেল এবং দুটি ঘোড়া। পরের দিনগুলিতে আরও দু'জনকে গ্রেপ্তার করা হয়েছিল। সংঘর্ষের পরদিন বিজিবি মহাপরিচালক মেজর জেনারেল আজিজ আহমেদ ও স্বরাষ্ট্রমন্ত্রী আসাদুজ্জামান খান যুদ্ধের স্থানটি পরিদর্শন করেন। এক বিবৃতিতে বাংলাদেশের স্বরাষ্ট্রমন্ত্রী বলেছিলেন যে আরাকানী সেনারা দমন না হওয়া পর্যন্ত এই যৌথ অভিযান অব্যাহত থাকবে।
ম্যাগাজিন বিআইটি
ম্যাগাজিন বিআইটি (Magazine BIT) মন্টিনিগ্রোর একটি মাসিক পত্রিকা।
এটি ২০০৬ সালে প্রথম মন্টিনিগ্রিন আইসিটি ম্যাগাজিন হিসাবে শুরু হয়েছিল। ২০০৯ সালের সেপ্টেম্বরে এটি প্রকাশনার তিন বছর উদ্‌যাপন করে, এইভাবে চতুর্থ বছরে মন্টিনিগ্রোর একমাত্র আইটি প্রযুক্তি ভিত্তিক ম্যাগাজিন হয়ে যায়, যার অর্থের স্থিতিশীল উত্স এবং কয়েক হাজার পাঠক এবং গ্রাহক রয়েছে।
জয়ম রবি
মোহন রবি (জন্ম ১০ January ১৯৮০), তাঁর মঞ্চের নাম জয়ম রবি দ্বারা বেশি পরিচিত, একজন ভারতীয় অভিনেতা যিনি তামিল চলচ্চিত্র শিল্পে কাজ করেন। তিনি একটি ফিল্মফেয়ার পুরস্কার এবং তিনটি সিমা পুরস্কার জিতেছেন। প্রবীণ চলচ্চিত্র সম্পাদকের ছেলে এ. মোহন, রবি তার বাবার প্রযোজিত তেলেগু চলচ্চিত্র বাভা বাভামারিদি (১৯৯৩) এ শিশু শিল্পী হিসেবে আত্মপ্রকাশ করেন। তিনি যথাক্রমে একটি তামিলনাড়ু রাজ্য চলচ্চিত্র পুরস্কার এবং একটি ফিল্মফেয়ার পুরস্কার দক্ষিণ জিতেছেন।
পরবর্তী চলচ্চিত্র জয়ম এর সাফল্যের ফলে শিরোনামটি তার মঞ্চের নামের উপসর্গে পরিণত হয় এবং তিনি তার ভাইয়ের সাথে অন্যান্য চলচ্চিত্রের জন্য সহযোগিতা অব্যাহত রাখেন যার মধ্যে ছিল এম্ . কুমারন এস/ও মহালক্ষ্মী(২০০৪), উনাক্কুম এনাক্কুম(২০০৬), সন্তোষ সুব্রামানিয়াম(২০০৮) এবং থানি ওরুভান (২০১৫)।
প্রারম্ভিক জীবন এবং পরিবার
জয়ম রবি মাদুরাইয়ের তিরুমঙ্গলামে মোহন রবি হিসাবে জন্মগ্রহণ করেছিলেন। তার বাবা প্রবীণ চলচ্চিত্র সম্পাদক এ. মোহন একজন তামিল রাউথার এবং তার মা তেলুগু। তার বড় ভাই মোহন রাজা একজন চলচ্চিত্র পরিচালক, তার বেশিরভাগ চলচ্চিত্রে রবি প্রধান চরিত্রে অভিনয় করেছেন, যখন তার বোন রোজা একজন ডেন্টিস্ট। রবি চেন্নাই এবং হায়দ্রাবাদে বড় হয়েছেন। তিনি চেন্নাইয়ের অশোক নগরের জওহর বিদ্যালয়ে স্কুলের পড়াশোনা শেষ করেন। তিনি ১২ বছর বয়সে ভরতনাট্যম নৃত্যশিল্পী নলিনী বালাকৃষ্ণনের অধীনে নৃত্য অধ্যয়ন করেন এবং তার অরঙ্গেট্রাম পরিবেশন করেন। চেন্নাইয়ের লয়োলা কলেজ থেকে ভিজ্যুয়াল কমিউনিকেশনে ডিগ্রি শেষ করার পর, তিনি চলচ্চিত্র শিল্পে আসার সিদ্ধান্ত নেন। তিনি মুম্বাইয়ের কিশোর নমিত কাপুর ইনস্টিটিউটে অভিনয়ের প্রশিক্ষণও নিয়েছিলেন।  অভিনেতা হিসেবে আত্মপ্রকাশের আগে, রবি কমল হাসান অভিনীত আলাবন্দন (২০০১) চলচ্চিত্রে সুরেশ কৃষ্ণের সহকারী পরিচালক ছিলেন।
ব্যক্তিগত জীবন
তিনি ২০০৯ সাল থেকে বিখ্যাত টেলিভিশন প্রযোজক সুজাতা বিজয়কুমারের কন্যা আরতিকে বিয়ে করেছেন। তাদের দুটি ছেলে রয়েছে: আরভ (জন্ম ২৯ জুন ২০১০) এবং আয়ান (জন্ম ১০ আগস্ট ২০১৪)। আরভ তার সাথে টিক টিক টিক (২০১৮) চলচ্চিত্রে একটি ভূমিকায় অভিনয় করেছিলেন।
ইপ্সিতা পাটি
ইপ্সিতা পাটি হলেন একজন ভারতীয় মডেল, অভিনেত্রী, গায়িকা, নৃত্যশিল্পী এবং লোকহিতৈষী। তিনি ভারতীয় "প্রিন্সেস মিস এশিয়া" এবং মিস ইন্টারন্যাশনাল সহ বেশ কয়েকটি সুন্দরী প্রতিযোগিতায় জয়লাভ করেছেন। তিনি ২০১৫ সালে মুক্তিপ্রাপ্ত হিন্দি চলচ্চিত্র চোর বাজারী-তে অভিনয় করেছেন। ওড়িশার বুগুদার বুধখোলে ইপ্সিতা পাটি ভগবান শিব ও পার্বতীর চল্লিশটি বড় বড় মূর্তি দান করেছিলেন। অভিনেত্রী ইপ্সিতা পাটি ভারতীয় জনতা পার্টির কর্মসূচির কারণে এই দলে যোগদান করেছেন।
পেশা
মাত্র ১৬ বছর বয়সে ইপ্সিতা পাটি প্রথমবারের মতো একজন মডেল হিসেবে র‌্যাম্পে হেঁটেছিলেন। ২০০৮ সালে, তিনি মিস দক্ষিণ ভারতের খেতাব অর্জন করেছিলেন। ২০১০ সালে, তিনি মিস ইউনিভার্স ইন্ডিয়ার ফাইনালে উঠেছিলেন। তিনি ২০১০ সালের আই অ্যাম শি - মিস ইউনিভার্স ইন্ডিয়া প্রতিযোগিতায় অংশ নিয়েছিলেন এবং শীর্ষ ৩০-এর চূড়ান্ত প্রতিযোগীদের মধ্যে একজন হয়েছিলেন, তবে পরে তাঁকে তালিকা থেকে বাদ দেওয়া হয়েছিল। পাটি অভিযোগ করেছিলেন যে তাঁকে তালিকা থেকে "ইচ্ছাকৃতভাবে অপসারণ করা হয়েছে" এবং আয়োজকদের বিরুদ্ধে "পক্ষপাতমূলক মনোভাব" রাখার এবং তাঁকে "মানসিক ও শারীরিক নির্যাতন" করার জন্য অভিযোগ করেছেন। তিনি ভুবনেশ্বর মহিলা থানায় এবং জাতীয় মানবাধিকার কমিশনে এই অভিযোগ দায়ের করেছিলেন।
২০১১ সালে, তিনি থাইল্যান্ডে ভারতীয় প্রিন্সেস খেতাব এবং স্পেনের মিস ইন্টারকন্টিনেন্টাল ভারত এবং ২০১২ সালে, ফেমিনা মিস ইন্ডিয়ার পিপলস চয়েস অ্যাওয়ার্ড অর্জন করেছিলেন।   তিনি মিস ইন্টারন্যাশনাল  এবং ২০১৩ সালে মিস এশিয়া খেতাবও অর্জন করেছেন।
ইপ্সিতা পাটি ২০১৫ সালে মুক্তিপ্রাপ্ত হিন্দি চলচ্চিত্র চোর বাজারী-এ অভিনয় করার মাধ্যমে অভিনয় জগতে পদার্পণ করেছেন; যেখানে তিনি কেন্দ্রীয় নারী চরিত্রে অভিনয় করেছেন। সেলেবস ট্রেন্ড নাউ-এর মতে তিনি একজন সফল অভিনেত্রী। তিনি ১৯৯১ সালের ১৮ই জুন তারিখে জন্মগ্রহণকারী বিখ্যাত শিল্পীদের তালিকায় স্থান করে নিয়েছিলেন। এছাড়াও সর্বাধিক জনপ্রিয় অভিনেত্রীদের তালিকায়ও তাঁর অবস্থান রয়েছে। পাটি যথাক্রমে অন্ধ্র প্রদেশ এবং ওড়িশা রাজ্য সরকার থেকে অন্ধ্র রত্ন এবং যুব আইকন পুরস্কার লাভ করেছেন।
পুরস্কার এবং প্রশংসা
ইপ্সিতা তাঁর চলচ্চিত্র জীবনের বেশ কয়েকটি পুরস্কার জয়লাভ করেছেন; যার মধ্যে ২০১১ সালে "প্রথম ভারতীয় রাজকুমারি (থাইল্যান্ড) অন্যতম।
কমল কিশোর ভগত
কমল কিশোর ভগত হলেন ঝাড়খণ্ডের একজন সর্ব ঝাড়খণ্ড ছাত্র ইউনিয়নের রাজনীতিবিদ এবং ঝাড়খণ্ড বিধানসভার সদস্য। ১৯৯৩ সালে খুনের মামলায় তাকে দোষী সাব্যস্ত করে সাত বছরের সশ্রম কারাদন্ডে দণ্ডিত করা হয়েছিল।
দ্বিজেন মুখোপাধ্যায়
দ্বিজেন মুখোপাধ্যায় (১২ই নভেম্বর ১৯২৭ — ২৪শে ডিসেম্বর ২০১৮) ছিলেন একজন ভারতীয় সুরকার ও গায়ক, যাঁর সংগীতজীবন ছয় দশক ধরে বিস্তৃত। তিনি রবীন্দ্রসঙ্গীত, বাংলা মৌলিক গান এবং বাংলা ও হিন্দি চলচ্চিত্রের গানের দক্ষ শিল্পী ছিলেন। তিনি ১৫০০ এরও বেশি গান রেকর্ড করেছেন, যার মধ্যে প্রায় ৮০০ টি রবি ঠাকুরের গান। ২০১০ খ্রিস্টাব্দে রবীন্দ্র সংগীতের জন্য ভারত সরকারের সংগীত নাটক অকাদেমি পুরস্কার লাভ করেন। তিনি অনেক বাংলা চলচ্চিত্রতে সংগীত পরিচালনা করেছিলেন এবং জনপ্রিয় বাংলা মৌলিক গানে সুর সংযোজন করেছিলেন। ২০১৮ সালের ২৪শে ডিসেম্বর তার মৃত্যু হয়।
প্রাথমিক দিনগুলি
১৯৪৪ সালে, দ্বিজেনবাবু পেশাদার গায়ক হিসাবে আত্মপ্রকাশ করেছিলেন। ১৯৪৫ সালে তিনি মেগাফোন রেকর্ড সংস্থা থেকে প্রথম বাংলা গানের রেকর্ডিং করেছিলেন। ১৯৪৬ সাল তার জন্য অত্যন্ত ঘটনাবহুল ছিল, কারণ সেই বছর, তিনি যে কেবল আকাশবাণী (অল ইন্ডিয়া রেডিও)র (এআইআর) শিল্পী হিসাবে কাজ শুরু করেছিলেন তাই নয়, এইচএমভি - কলম্বিয়া রেকর্ডিং সংস্থার সাথে রেকর্ডিংও শুরু করেছিলেন। ১৯৫৬ সালে, তিনি লাদাখে গিয়ে ভারতীয় সৈনিকদের গান শুনিয়ে আনন্দ দিয়েছিলেন।
তিনি শ্রী সুশান্ত লাহিড়ী, পঙ্কজ কুমার মল্লিক, শান্তিদেব ঘোষ, সন্তোষ সেনগুপ্ত, অনাদি ঘোষ দস্তিদার ও নীহারবিন্দু সেন সহ সংগীত বঙ্গের বিশিষ্ট শিল্পীদের কাছে সঙ্গীতের প্রশিক্ষণ গ্রহণ করেছিলেন।
পেশা হিসাবে সংগীতজীবন
মুখোপাধ্যায়কে বাংলা এবং হিন্দি চলচ্চিত্র সংগীতের সাথে পরিচয় করিয়েছিলেন বিশিষ্ট চলচ্চিত্র-সংগীত সুরকার সলিল চৌধুরী। দ্বিজেন মুখোপাধ্যায় এবং সলিল চৌধুরীর মধ্যে বন্ধুত্ব শুরু হয়েছিল চল্লিশের দশকের শেষের দিকে, আইপিটিএ তে তাঁদের যাতায়াতের মধ্য দিয়ে। এই জুটি বাঙালি শ্রোতাকে "শ্যামল বরণী ওগো কন্যা", " ক্লান্তি নামে গো ", " একদিন ফিরে যাব চলে ", " পল্লবিনী গো সঞ্চারিনী " এবং এইরকম আরো অনেক গান উপহার দিয়েছিলেন। তারা মাইকেল মধুসূদন দত্তের দুটি কবিতা ("রেখো মা দাসের মনে", "আশার ছলনে ভুলি") নিয়ে কাজ করেছিলেন এবং বিরল এবং সুন্দর সুর শুনিয়েছিলেন। পরে দ্বিজেন মুখোপাধ্যায় মুম্বই গিয়েছিলেন সলিল চৌধুরীর সাথে কাজ করার জন্য। সেখানে তিনি 'হানিমুন' (১৯৬০), 'মায়া' (১৯৬১), 'সপন সুহানে' (১৯৬১) এর মতো হিন্দি চলচ্চিত্রের জন্য লতা মঙ্গেশকরের সাথে দ্বৈত সংগীত গেয়েছিলেন এবং 'মধুমতী' চলচ্চিত্রে এককভাবে নেপথ্য সঙ্গীত গেয়েছিলেন।
তিনি রবীন্দ্রসঙ্গীতের অন্যতম শীর্ষস্থানীয় এক গায়ক ছিলেন। তিনি নিষ্ঠার সঙ্গে রবীন্দ্রনাথ ঠাকুরের গানের ভাষান্তর করেছিলেন, তারঁ গান শুনে বাংলাএবং এর বাইরের মানুষেরাও রবীন্দ্রসঙ্গীতের শ্রোতা হয়ে গিয়েছিল। তিনি প্রখ্যাত বাংলা ছায়াছবিতে রবীন্দ্রসঙ্গীত গেয়েছিলেন, এর মধ্যে ছিল রবীন্দ্রনাথ ঠাকুরের লেখা ছোট গল্প 'ক্ষুধিত পাষাণ' (১৯৬০)। এছাড়া 'সন্ধ্যা রাগ' (১৯৭৭) ছবির জন্যেও তিনি গান গেয়েছিলেন। দুটি ছবির সঙ্গীত পরিচালনা করেছিলেন যথাক্রমে বিশিষ্ট সংগীত পরিচালক ওস্তাদ আলী আকবর খাঁ এবং পণ্ডিত রবিশঙ্কর।